मनलिंग ज़िला
मनलिंग ज़िला (तिब्बती: སྨན་གླིང་རྫོང་།, Mainling County) तिब्बत का एक ज़िला है जो उस देश के दक्षिणपूर्वी हिस्से में स्थित है। तिब्बत पर चीन का क़ब्ज़ा होने के बाद यह चीनी प्रशासनिक प्रणाली में तिब्बत स्वशासित प्रदेश के न्यिंगची विभाग में पड़ता है। ज़िले की दक्षिणी सीमा भारत से लगती है। ज़िले के पूर्व में मेतोग ज़िला और पश्चिम में नंग ज़िला है। ज़िले का अधिकांश भाग न्येनचेन थंगल्हा पर्वतमाला और हिमालय के बीच स्थित है। यहाँ के बहुत निवासी इदु मिश्मी बोलने वाले मिश्मी समुदाय और बोकर बोलने वाले आदी समुदाय के लोग हैं, जिन्हें सामूहिक रूप से चीन की सरकार ल्होबा समुदाय बुलाती है।